Document ID: /roh_data/filtered/fineweb-2-filterrobots_roh.jsonl.gz/53766

Perquai ch'Alice Bertogg ha demissiunà sto la vischnanca da Glion tschertgar in u ina nova commembra per la suprastanza communala. Alice Bertogg era vegnida elegida da nov en la suprastanza ils 13 da zercladur dal 2021. Sco ella ha ditg sin dumonda da la FMR, haja ella demissiunà per motivs famigliars.
Medemamain or da motivs famigliars e persunals sa retira Maria Luisa Middea da la suprastanza communala da Breil sin la fin da zercladur. L’elecziun cumplementara per la suprastanza communala è en omaduas vischnancas ils 18 da zercladur 2023. Quai scrivan las suprastanzas en il fegl uffizial da la Surselva.